**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Το κίνημα της εικονομαχίας εκδηλώθηκε όταν ήταν αυτοκράτορας:

α. ο Λέων Γ΄ Ίσαυρος

β. ο Κωνσταντίνος Ε΄ Ίσαυρος

γ. ο Κωνσταντίνος Στ΄ Ίσαυρος

δ. ο Θεόφιλος

2. Η συλλογή νομοθετημάτων που καθορίζει τις αρμοδιότητες του αυτοκράτορα και του πατριάρχη ήταν:

α. ο Πρόχειρος Νόμος

β. η Εκλογή

γ. η Επαναγωγή

δ. τα Βασιλικά

3. Ο βυζαντινός λαός μετά τη Σύνοδο της Φερράρας – Φλωρεντίας:

α. υποστήριζε θερμά την ένωση των δύο Εκκλησιών.

β. εξέφρασε εχθρικό αίσθημα κατά των Λατίνων.

γ. αποδέχθηκε το πρωτείο της Ρώμης έναντι της Κωνσταντινούπολης.

δ. αποδέχθηκε την υποταγή της Ορθόδοξης στην Καθολική Εκκλησία.

4. Η ελευθερία στην οικονομική δραστηριότητα που εκφράστηκε τον 18ο αι. με τη φράση *laissez faire, laissez passer*:

α. ήταν σύμφωνη προς το πνεύμα του μερκαντιλισμού

β. ήταν αντίθετη με το πνεύμα του οικονομικού φιλελευθερισμού

γ. υποστήριζε τον κρατικό παρεμβατισμό

δ. οδήγησε στη διαμόρφωση του κεφαλαιοκρατικού-καπιταλιστικού συστήματος

5. Η Συντακτική Συνέλευση κατά τη Γαλλική Επανάσταση ψήφισε:

α. τη θέσπιση Αστικού Δικαίου

β. τη Διακήρυξη των Δικαιωμάτων του Ανθρώπου και του Πολίτη

γ. τη Διακήρυξη της Ανεξαρτησίας

δ. το Δόγμα Μονρόε

(μονάδες 5)

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το παλαιότερο και καταλήγοντας στο πιο πρόσφατο:

α. κατάκτηση της Τραπεζούντας από τους Οθωμανούς

β. άλωση της Κωνσταντινούπολης από τους Οθωμανούς

γ. Ειρήνη της Αυγούστας

δ. πρώτος περίπλους της γης

ε. Τέταρτη Σταυροφορία

(μονάδες 5)

**Μονάδες 10**

**1.β.** Να προσδιορίσετε το περιεχόμενο των ιστορικών όρων: *αλληλέγγυον, Ανθρωπισμός.*

**Μονάδες 8+7=15**